CELEX: C2004/190/10
Language: el
Date: 2004-07-24 00:00:00
Title: Υπόθεση C-213/04: Αίτηση για την έκδοση προδικαστικής αποφάσεως που υπέβαλε το Oberster Gerichtshof με διάταξη της 29ης Απριλίου 2004, στην υπόθεση Ewald Burtscher κατά Josef Stauderer

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/6
            
         Αίτηση για την έκδοση προδικαστικής αποφάσεως που υπέβαλε το Oberster Gerichtshof με διάταξη της 29ης Απριλίου 2004, στην υπόθεση Ewald Burtscher κατά Josef Stauderer
   (Υπόθεση C-213/04)
   (2004/C 190/10)
   Με διάταξη της 29ης Απριλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Μαΐου 2004, το Oberster Gerichtshof, στο πλαίσιο της εκκρεμούς ενώπιόν του διαφοράς μεταξύ Ewald Burtscher και Josef Stauderer, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Πρέπει να ερμηνευθεί το άρθρο 56 ΕΚ υπό την έννοια ότι απαγορεύει εθνική κανονιστική ρύθμιση (Vorarlberger Grundverkehrsgesetz, νόμος του ομόσπονδου κράτους του Vorarlberg περί ακίνητης ιδιοκτησίας) σύμφωνα με την οποία, στην περίπτωση της κατόπιν δικαιοπραξίας κτήσεως κυριότητας ακινήτου για την οποία δεν απαιτείται άδεια της αρμόδιας για τις μεταβιβάσεις ακινήτων αρχής, η εκπρόθεσμη δήλωση του αποκτώντος την κυριότητα ότι το οικόπεδο είναι οικοδομημένο, ότι δεν πρόκειται για απόκτηση εξοχικής κατοικίας και ότι ο ίδιος είναι Αυστριακός υπήκοος ή εξομοιούμενος με τέτοιον, έχει ως συνέπεια ότι η δικαιοπραξία καθίσταται αναδρομικώς ανίσχυρη;